Okresná prokuratúra Košice II 
Mojmírova 5, 040 46 Košice 1 	

Sp. zn. : 4 Pv 132/13/8803	Košice II, 28.10.2013
EEČ : 2-64-348-2013

U Z N E S E N I E

Trestná vec:	obvinený XXXXX 
Prečin:	Krádež podľa § 212 odsek 2 písmeno a, odsek 3 písmeno a Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Košice II
Podľa § 215 odsek 1 písmeno c Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
V trestnej veci vedenej proti obv. XXXXX pre prečin krádeže podľa § 20, § 212 ods. 2 písm. a/, ods. 3 písm. a/ Trestného zákona, ktorého sa mal dopustiť na tom skutkovom základe, že dňa 22.07.2012 v čase o 17.47 hod. v areáli spoločnosti XXXXX s.r.o., po tom, čo obv. XXXXX st. počas svojej popoludňajšej zmeny pristavil ku bráne Vstupnej rozvodne osobné  motorové vozidlo zn. Peugeot Partner, modrej farby, EČV: KS XXXXX následne vstúpil do objektu Vstupnej rozvodne a do priestorov Revíznej veže, odkiaľ odcudzili 7 ks bandasiek s obsahom 20 l PHM v každej a po otvorení brány odcudzeným kľúčom tieto položil ku odpadovému košu odkiaľ uvedené bandasky v čase o 18.10 hod. po predchádzajúcej vzájomnej dohode vyzdvihol obv. XXXXX a naložili ich do spomínaného vozidla, pričom obv. XXXXX st. dával pozor spoza brány Vstupnej rozvodne, čím takto svojím konaním spôsobili spoločnosti XXXXX s.r.o. škodu vo výške 168,-€, 

lebo je nepochybné, že skutok nespáchal obvinený

Odôvodnenie:
Uznesením vyšetrovateľa OR PZ OKP XXXXX sp. zn. ORP-356/4-OVK-KE-2013 zo dňa 23.4.2013 bolo podľa § 206 ods. 1 Trestného poriadku vznesené obvinenie XXXXX pre prečin krádeže podľa § 20, § 212 ods. 2 písm. a/, ods. 3 písm. a/ Trestného zákona na tom skutkovom základe ako je to uvedené vo výrokovej časti tohto uznesenia.

V priebehu vyšetrovania vyšlo najavo, že pri písaní uznesenia o vznesení obvinenia zo dňa 23.4.2013 došlo k pisárskej chybe, kedy bol XXXXX omylom označený ako páchateľ skutku č. 46 uznesenia o vznesení obvinenia spolu s obv. XXXXX, pričom skutočným spolupáchateľom uvedeného skutku bol stotožnený XXXXX, nar. XXXXX. 

Na základe vyššie uvedených skutočností vyšetrovateľ dňa 30.9.2013 predložil dozorovému prokurátorovi vyšetrovací spis s návrhom na zastavenie trestného stíhania vedeného proti obv. XXXXX v zmysle § 215 ods. 1 písm. c/ Trestného zákona, pretože je nepochybné, že skutok nespáchal obvinený.

Podľa § 215 ods. 1 písm. c) Tr. poriadku prokurátor zastaví trestné stíhanie ak je nepochybné, že skutok nespáchal obvinený.
	
Vzhľadom na vyššie uvedené skutočnosti bolo potrebné rozhodnúť tak ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Miloš Svat
prokurátor